Koguseliselt on Megastari punkerdatud 12 300 tonni LNG-d, mis torugaasi ühikuteks teisendatult teeb ligi 18 mln m3 ehk pool Tartu linna aastatarbimisest.
#000002
“Tagasi vaadates oli kõige suurem väljakutse õigeks ajaks kliendi jaoks valmis olla, sest ettevalmistustöödeks jäi aega alla aasta,” rääkis AS-i Eesti Gaasi juhatuse liige Margus Kaasik. “Kuna meie jaoks oli tegemist esimese LNG projektiga, alustasime nii normdokumentide, tehnilise lahenduse väljatöötamise kui ka kooskõlastustega nullist,” tõdes Kaasik. Lisaks tuli leida veofirma, osta kõigile normidele vastavad treilerid ning koolitada personali. Ometi olid tähtajaks ettevalmistused tehtud, autod töös ja inimesed ülesannetega kursis.
#000003
Tänaseks on kaheksa poolhaagist LNG kohale toomiseks läbi sõitnud 600 000 kilomeetrit. „Peamiselt ostame kütust 350 kilomeetri kauguselt Pihkvast, autod peavad kaks korda päevas ületama piiripunkti ning sujuvas graafikus püsimine vajab väga head planeerimist. Teisalt on aasta jagu punkerdamist andnud Eesti Gaasile hindamatu kogemuse,“ tõdes Kaasik.
#000004
Eesti Gaas punkerdab Megastari Vanasadamas, olenevalt laeva vajadusest kaks kuni neli haagist öö kohta. Punkerdatakse otse LNG poolhaagisest laeva ning protsess võtab aega kuni 4 tundi.
#000005
Eesti Gaas kasvatab tarneid kolm korda
#000008